पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. महिलाओं को लिफ्ट देने का झांसा देकर लूट करने वाली कार सवार महिलाओं को पीडि़त महिलाओं ने पुलिस रिकॉर्ड में पड़ी फोटो देखकर पहचान लिया। आशंका है कि कुछरिक्शा चालक भी इस गिरोह के सदस्य हैं। पुलिस के अनुसार दो रिक्शा वालों को हिरासत में लिया था। लेकिन वारदात में उनके शामिल होने के संबंध में कोई सबूत न मिलने पर उन्हें छोड़ दिया। हालांकि तीसरे मामले में रिक्शा चालक रामू के खिलाफ मामला भी दर्ज है जिसकी पहचान होने पर भी पुलिस की गिरफ्त से बाहर है।
11 मई, 19 मई और 26 मई को लुटेरी महिलाओं की शिकार पीडि़त महिलाओं का कहना है कि अगर समय रहते ही पुलिस पहली वारदात के बाद सख्त कदम उठा लेती तो अन्य महिलाओं को लूट से बचाया जा सकता था। उधर, पुलिस शातिर महिलाओं का गिरोह मान रही है। पुलिस यह बात कह कर अपना पल्ला झाड़ रही है कि इन महिलाओं के खिलाफ लुधियाना में ही नहीं पंजाब के अन्य थानों में भी दर्जन से अधिक मामले दर्ज हैं।
लूट करने का एक जैसा ढंग:तीनों ही वारदात से पता चला है कि लुटेरी महिलाओं ने एक ही ढंग से लूट को अंजाम दिया। पहले महिलाओं को टारगेट किया। फिर उन्हें लिफ्ट की पेशकश की। जबरदस्ती पिछली सीट पर बीच में बैठाया और कुछ सूंघा कर गहने उतारे। लूट की वारदात करने के बाद उन्हें बीच सड़क में ही छोड़ कर भाग गई। शुरुआती जांच में पुलिस को भी पता चला कि हर बार गाड़ी बदली गई।
11 मई को मधुबाला हुई थी शिकार
दुगरी की मधुबाला ने बताया कि वे 11 मई को घुमारमंडी से रिक्शा से घर आने वाली थी। जैसे ही रिक्शा में बैठी तो थोड़ी दूर जाकर रिक्शावाले ने टायर पंक्चर होने का बहाना बनाया। कार रुकी और एक महिला ने उसे लिफ्ट देने की पेशकश की और कार में बैठा लिया। कुछ दूरी पर आगे सीट पर बैठी महिला ने कुछ सुंघाया, फिर सोने का 2 तोले का नेकलस व सोने की चैन उतार ली। जब कार उन्हें उतार कर आगे गई तो उन्हें अपने लुटने का पता चला।
19 मई को बिमला को लूटा था
लक्खोवाल की बिमला देवी ने बताया कि वह अपने पति के साथ खालसा कॉलेज के पास से वापस घर आने के लिए रिक्शा में बैठनी लगी तो अचानक ही कार आकर रुकी। उन्हें लिफ्ट देने का कह कर कार में बिठा लिया। उसके पति को आगे बैठी महिला के साथ बैठने के लिए कहा जो कम उम्र की लग रही थी। रास्ते में पता ही नहीं लगा कि कैसे उसकी चूडिय़ां व सोने की चेन उतार ली। जब नीचे उतरीं तो लूट का पता चला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn